માઘુરીઃ સફળતા તમને કમજોર બનાવી દે છે. જિંદગી ઓર આકરી બની જાય છે. દરેકની અપેક્ષાઓ વધી જાય. બીજું કારણ જેટલી વધુ સફળતા મળે એનાથી વધુ સફળતા મેળવવાની ઝંખના જાગે. એક વિષચક્ર જ તૈયાર થાય છે. વધુ પ્રાપ્ત કરવા અને પ્રાપ્ત કરેલું ટકાવી રાખવા બમણો પરિશ્રમ કરવો પડે. બધી જ બાજુએથી દબાણ વધતું જાય. આ બધાની અસર તો થાય જ ને. સફળતાના લાભ તો ખરાં જ. જીવનની બધી જ સુવિધાઓ – ઘર, કાર, ધન ઉપલબ્ધ થાય. હું મારા ડોક્ટરને ગમે ત્યારે ફોન કરી શકું અને તેઓ બધું કામ બાજુએ મૂકીને મારી સૂશ્રૂષા કરે. સફળતાના આ નજીવા લાભ હોય છે. જોકે લાભ કરતાં ગેરલાભ વધુ હોય છે. તમે જે ઘડીએ ઉપર ચડવાનું શરૂ કરો એટલે સેંકડો લોકો નીચે પાડવા માટે ઊભા જ હોય.